Aleksandr Veur

Aleksandr Veur (henc'hresianeg : Μέγας Ἀλέξανδρος, Megas Alexandros) pe Aleksandr Makedonia , pe Alesant Veur (henc'hresianeg : Ἀλέξανδρος Γ' ὁ Μακεδών Aléxandros o Makedốn), ganet e miz Gouere -356 ha marvet d’an 10 a viz Mezheven -323) zo unan eus rieien vrudetañ an Henamzer.

Mab e oa da Fulup Makedonia ha d'ar briñsez Olimpias. Dont a reas da vezañ roue Makedonia e -336 hag aloubiñ a reas Impalaeriezh an Ac'haemenided divent hag e kasas e arme betek glann an Indus. Sevel kalz kêrioù a reas ivez, en o zouez kêr Aleksandria e -331.

 Buhez 
Ganet e oa Aleksandr e Pella, kêr-benn Makedonia, e miz Gouere 356 a-raok J.K.

Skoliet e voe gant ar prederour Aristoteles.

E -338, oadet 18 vloaz, e kemeras perzh gant e dad en Emgann C'haeronea. Daou vloaz war-lerc'h, e -336, e voe drouklazhet e dad.

Goude euredoù Susa ma oa bet dimezet gant Stateira, merc'h Darius, roue Persia, e varvas diwar an derzhienn en ur ober dek devezh hepken, d'an 10 a viz Mezheven 323.

 Aloubadeg 
Goude marv Fulup Makedonia, Aleksandr a gendalc'has mennad e dad : unvaniñ Henc'hres dindan ur galloud hepken, gant Makedonia ha holl geodedoù Gres, nemet Sparta. Buan-tre e c'hounezas e impalaeriezh, ha goude un emgann gwadek e tizhas ar stêr Ganga en Indez, a oa bevenn "ar bed anavezet".

 Pennadoù kar 
 Apelles
 Tais
 Euredoù Susa

 Levrlennadur 
 Green, Peter ; Alexander of Macedon: 356-323 B.C. A Historical Biography ; Berkeley & Los Angeles : University of California Press, 1991.

Rummad:Istor Henc'hres
Rummad:Rouaned Makedonia
Rummad:Ganedigezhioù -356
Rummad:Marvioù -323
Rummad:Faraoned
Rummad:Prantad Gresian Henegipt
Rummad:Alesant Veur
Rummad:Henc'hresianed ar IVe kantved a-raok J.-K.